Казахме: традиция и любов - нека проверим тези две червени нишки в историята на нашето Шардоне. Ние доставяме шардоне и познаваме шардоне – това се нарича едновременно да бъдеш в изкуството и в науката.
Когато търсите Шардоне, трябва да знаете, че то се прави по два различни метода, свързани с това в какво отлежава виното – дали в дъбови бъчви или не. Остаряването в дъбови бъчви придава ваниловата нотка на виното и тази на масло, както нотка на сметана. Това е рядкост за бяло вино, но не и за шардоне. Винопроизводителите, които желаят тяхното шардоне да има по-остър и светъл аромат, използват иноксови съдове за ферментацията и за отлежавнето. Това не позволява на кислорода да достигне до виното и да промени характера му. Когато пък производителите на вино искат тялото на виното да е по-плътно, те използват и за ферментацията, и за отлежаването дъбови бъчви. Възможно е виното само да отлежава в тях. Това добавя ваниловия привкус.
По отношение на захарта знаем следното – ако ферментацията бъде прекъсната преди пълния процес да приключи и дрождите да изконсумират захарта, то във виното ще се усеща остатъчна захар, което резултира в по-сладко вино. При шардонето имаме пълен цикъл на ферментация, заради това то е класическо сухо вино. т.е. с ниски нива на захарност.